钦定古今图书集成/明伦汇编/氏族典/第460卷 > 魏宗
## 钦定古今图书集成/明伦汇编/氏族典/第460卷 > 魏宗

按《万姓统谱》：“宗字本敬，南平人。由国子生任台州府
同知，升宁波知府。政尚宽恕，有干济才。询民情，察利
病而兴革，验民丁税以均其役。揭示通衢，猾胥莫售
其奸。由是讼牒遂息，而公庭晏然。”

===魏庸===按《万姓统谱》：庸字宗道。少孤，克遵母训，勤学博览，长
于作诗。性尚恬退，不干仕进，自号止斋。家虽无馀，积
食行乞者无吝色。尝以父没而不及见，母存而莫能
报，构“思亲”、“春晖”二堂。太守陈琏为作《二堂记》以表之，
少司寇刘廉夫许其能谈时务，有王猛风。子岩，任本
州阴阳典术致仕。